ילד רע (סדרת טלוויזיה)

ילד רע היא סדרת טלוויזיה. את התסריט כתבו רון לשם והגר בן־אשר, שגם ביימה את הסדרה. יוצרי הסדרה הם דניאל חן, רון לשם, רועי פלורנטין, משה מלכה, עמית כהן ודניאל אמסל. הרעיון הראשוני לתסריט עלה בעקבות תחקיר של לשם על כלא לבני נוער, שפורסם במוסף "7 ימים" של ידיעות אחרונות בשנת 2000. התסריט לסדרה נכתב בהשראת אירועים אמיתיים מחייו של הסטנדאפיסט דניאל חן.

באפריל 2025 זכתה הסדרה בשבעה מפרסי האקדמיה לטלוויזיה לשנת 2024. הסדרה גם זכתה בפסטיבל ברלין לסדרות טלוויזיה בפרס סדרת הדרמה הטובה ביותר לשנת 2025. בספטמבר 2025 הסדרה נכללה בין המועמדות לפרס אמי הבין-לאומי בקטגוריית סדרת הדרמה הטובה ביותר.

 עלילה 
במרכז הסדרה סיפורו של דין שיימן, שדמותו מבוססת על חייו של דניאל חן. הסדרה מדלגת בין ההווה של דין, קומיקאי מצליח, לעבר שלו כילד בן 13, אלוף שחמט עם הפרעת קשב ונטייה להסתבך. בתחילת הסדרה הוא מספר, ששהה בסך הכול ארבע שנים במוסד כליאה לנוער.

באמצע לילה אחד הוא מופתע בידי שוטרים ונלקח למעצר, המתפתח למאסר בבית הסוהר אופק לבני נוער.הסיבה למעצר היא עבירות שחומרתן אינה ברורה עד הסוף. בכלא הוא מגלה מציאות קשה. מייד עם כניסתו הוא חווה דפיקות נמרצות ומחרישות אוזניים של האסירים על דלתות התאים. בהמשך הוא מתמודד עם מלחמת כנופיות, המעמידה אותו במבחנים קשים מנשוא, רק משום שהיה במקום הלא נכון בזמן הלא נכון.

בהווה האופטימי, שבו נראה כי דין הצליח להתרחק מעולם הפלילים, מישהו מימיו בכלא בא לפקוד אותו ולשבש הכול.

נראה כי דין הצעיר הצליח לצאת מהדרישה של כנופיית הכלא לחסל את חברו לתא, והוא אף מתחיל בקריירת הסטנדאפ שלו על במת הכלא עם חיקויים של דמויות בכלא. אז, באופן מפתיע, דין מקבל שחרור מוקדם, אך לפני שיישר את ההדורים עם חברו לתא, זורו.

דין מובא למשפחה אומנת, אך מסרב להתנתק מחיי הכלא, ומנסה לשמור על קשר עם זורו, שמצידו אינו מראה רצון לשמור על קשר.

בעקבות כל זאת וכן קבלת ירושה הכוללת את הרכוש של סבתו, דין מחליט לחזור לסחר בסמים, ופונה לסוחרי סמים ערביים. אלה נותנים לו כמות גדולה של הרואין בהקפה. את הסחורה הזאת גונב מדין סאני ברכה, מי שהיה חברו לפשע לפני תקופת הכליאה. דין כמעט נהרג בידי סוחרי הסמים הערביים, שתופסים אותו, אך באופן מפתיע מחוסלים מייד בידי חבר בארגון פשע אחר.

דין מגלה כי סאני מדרדר לפשע גם את אחיו הקטן דקל, ומגיע להתעמת איתו. סאני מזלזל בבקשה של דין להתרחק מאחיו, ודין דוקר אותו כמה פעמים בבטנו. דין נלקח בחזרה לכלא בעוד סאני בתרדמת. הוא מנסה למצוא את זורו, אך זה עבר לאגף אחר. כדי להגיע אליו דין מצית שרפה, וגורם לדלתות האגפים להיפתח. הוא אומר לזורו, שייתכן כי הוא נמצא בכלא למאסר עולם, וכי יש לו מכתב מאמו. זורו מבקש העברה, וחוזר לשהות עם דין באותו תא.

סאני ברכה מתעורר מהתרדמת, ומגיע לכלא כאסיר במטרה לסגור חשבון עם דין. דין מחליט להקדים רפואה למכה, ומשיג את פרוטוקול הדיון בעניינו של סאני בבית המשפט. כך הוא מגלה שסאני, הוא שמסר למשטרה מידע עליו. דין נעזר בחבריו ומכה את סאני שוב כאשר סאני אזוק, ומטיח בו את מה שגילה. סאני מתרפס ומבקש סליחה. דין משחרר אותו, אך ביציאה מהתא סאני לוחש לזורו, כי יהרוג את דין.

לאחר בירורים סאני מצליח להשיג סכין ומגיע לחדר הדרמה של הכלא, כשדין נמצא שם לבדו. הוא מתנפל על דין אך זורו, שהבין כי משהו רע קורה, פורץ לחדר באמצע המאבק בין השניים, ומרחיק את סאני מדין. אף על פי כן סאני דוקר את זורו בעינו.

דין משתחרר לבסוף מהכלא, ומנתק את הקשר עם חבריו משם, מתוך ההבנה שאם לא יעשה כן לא יֵצא ממעגל הפשיעה. מקץ עשרים שנה הוא מגיע להוריו של זורו, ומשאיר להם כרטיסים למופע הסטנדאפ שלו. זורו צופה במופע וכך הם נפגשים שנית.

 יצירה, הפקה והפצה 
שם הסדרה לקוח מכותרת כתבה במוסף הארץ, אליה התראיינה אימו של דניאל חן (בעילום שם), כשהיה בן 14. חן סיפר כי שנא את הכתבה, שבה סיפרה האם, כי איבדה שליטה עליו.

העבודה על הסדרה נמשכה שש שנים, וחן נעזר באמירם טובים בעבודה על קטעי הסטנדאפ.

הסדרה הופקה ומומנה בשיתוף חברות ההפקה North Road ו־SIPUR לצד HOT וטדי יזמות והפקות.

בשנת 2023 השתתפה הסדרה בתחרות בפסטיבל הסרטים הבין־לאומי בטורונטו (ה־48 במספר). בפסטיבל הוקרנו שני פרקי הפתיחה של הסדרה.

הסדרה עלתה לשידור ב־19 בנובמבר 2024 ב־HOT.

ב־26 בנובמבר 2024 פורסם שהסדרה נמכרה לנטפליקס ותשודר ב־190 מדינות ב־2025. ב־2 במאי 2025 עלתה הסדרה לשידור בנטפליקס וזכתה לביקורות חיוביות מצד הצופים בעולם. היא התברגה ברשימת עשר הסדרות הבולטות, שאינן דוברות אנגלית. בסוף אותו חודש עקפה הסדרה את פאודה, וזכתה בשיא הצפיות של סדרה ישראלית בנטפליקס, עם 1.7 מיליון כניסות לפרקים לאותו חודש, ודירוג בעשירייה הראשונה ב־45 מדינות, בהן צרפת, איטליה, מקסיקו, ארגנטינה וניו זילנד. לאחר צפייה חלקית בסדרה, המבקר וחוקר ימי הביניים האיסלנדי, אוארמאן יאקובסון, ציין את הקשיים בהבנת ההומור הישראלי, האווירה המדכדכת וסוגיות בבניית העלילה, כחסמים להנאה מהסדרה, על אף שהכיר בעושרה.

בהסכת ״לשחרר את הדוב״ אמר חן כי הסדרה תמשיך לעונה שנייה.

 שחקנים ודמויות 
שם השחקן/יתשם הדמותאודות הדמותהערותגיא מנסטרדין שיימןתפקיד ראשידניאל הצעירדניאל חןאת עצמותפקיד ראשיעודד מנסטרבן זוגה של תמרההשחקן הוא אביו במציאות של גיא מנסטרנטע פלוטניקתמרה שיימןאימו של דיןאמג׳ד שואאנחייסיחברו הנאמן של דיןבר פטאלדקל שיימןאחיו של דיןבן סולטןסאני ברכההבטמו פרדהציון זורו הצעירהשותף של דין לתא המעצרנהוראי קליפהלושהלירז חממיחלימנהלת הכלאבת חן סבגקרןמטפלת באומנותישי ללושפרדי סוסן הצעירמנהיג כנופיית הנערים הכלואיםלבנה פינקלשטייןלבנהסבתו של דיןולדימיר פרידמןפיני דרוריהאחראי במוסד לגמילהדני שטגדניאב במשפחת אומנה של דיןרותם זיסמןרותםאם במשפחת אומנה של דיןשי קפוןארמונד בן שבתהקמ"ן של כלא אופקעליזה חנוביץ'עליזהבת זוגו של דניאליניב שביט
 כריסיניב לויטולי הסוהראיציק גולןפרדי סוסן המבוגר

 פרסים ומועמדויות 
פרסשנהקטגוריהעבורתוצאהמקורפרס האקדמיה הישראלית לטלוויזיה2024סדרת דרמהילד רעשחקן ראשי בסדרת דרמהגיא מנסטרשחקנית משנה בסדרת דרמהלירז חממיבימוי בסדרת דרמההגר בן אשרתסריט בסדרת דרמהרון לשם, דניאל חן, הגר בן אשר, משה מלכה ודניאל אמסלצילום בסדרה עלילתיתדניאלה נוביץעריכת תמונה בסדרה עלילתיתנמרוד גולדשטיין, אסף קורמן, דנה ירדני ליכטר ואיתי אוניקניהול אמנותייואב סיניעיצוב תלבושותמאיה מורמוזיקה מקוריתדניאל מרקוביץ'הקלטה ועיצוב פסקול בסדרה עלילתיתרונן נגל ורן צרויהאיפורנילי לויליהוק בסדרה עלילתיתחמוטל זרם קסטלאפקטים ויזואליים ואיפור מיוחדרועי ניצןפסטיבל סדרות הטלוויזיה הבין-לאומי בברלין2025סדרת הדרמה הטובה ביותרילד רע פרס אמי הבין-לאומי2025סדרת הדרמה הטובה ביותר 

 ראו גם 
 אופוריה (סדרת טלוויזיה ישראלית)
 בני אור
 עלומים (סדרת טלוויזיה)

 קישורים חיצוניים 

 קדימון הסדרה, טיקטוק, הוט 3


 מבחן הבד הראשון של גיא מנסטר לתפקיד דין שיימן, בעמוד של חמוטל זרם ברשת החברתית אינסטגרם

 הערות שוליים 

קטגוריה:HOT: תוכניות וסדרות
קטגוריה:סדרות פשע ישראליות
קטגוריה:סדרות אימה ישראליות
קטגוריה:סדרות דרמת מתח ישראליות
קטגוריה:סדרות טלוויזיה ישראליות שעלו לשידור בשנת 2024
קטגוריה:זוכי פרס האקדמיה לטלוויזיה: תוכניות וסדרות
קטגוריה:משטרת ישראל בתרבות ובאמנות
קטגוריה:עבריינות נוער
קטגוריה:נטפליקס: תוכניות וסדרות